CELEX: 32006R1319
Language: mt
Date: 2006-09-05 00:00:00
Title: Regolament tal-Kummissjoni (KE) Nru 1319/2006 tal- 5 ta' Settembru 2006 dwar l-iskambju ta' ċertu tagħrif li għandu x'jaqsam mal-laħam tal-majjal bejn l-Istati Membri u l-Kummissjoni (Verżjoni kkodifikata)

24.12.2008         MT             Il-Ġurnal Uffiċjali ta’ l-Unjoni Ewropea                        667

32006R1319

6.9.2006                       IL-ĠURNAL UFFIĊJALI TA’ L-UNJONI EWROPEA                        L 243/3

                  REGOLAMENT TAL-KUMMISSJONI (KE) Nru 1319/2006

                                      tal-5 ta' Settembru 2006

    dwar l-iskambju ta’ ċertu tagħrif li għandu x’jaqsam mal-laħam tal-majjal bejn l-Istati
                                  Membri u l-Kummissjoni

                                       (Verżjoni kkodifikata)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KEE) Nru 2759/75 tad-29 ta' Ottubru 1975
dwar l-organizzazzjoni komuni tas-suq tal-laħam tal-majjal1, u b'mod partikulari l-Artikolu 22
tiegħu,

Billi:

(1)        Ir-Regolament tal-Kummissjoni (KEE) Nru 2806/79 tat-13 ta’ Diċembru 1979 fuq il-
           bdil bejn l-Istati Membri u l-Kummissjoni ta’ ċerta informazzjoni dwar il-laħam tal-
           majjal u li jħassar ir-Regolament (KEE) Nru 2330/742 kien emendat b’mod sostanzjali.
           Għal iktar ċarezza u razzjonalità, ir-Regolament imsemmi għandu jiġi kkodifikat.

(2)        L-Artikolu 22 tar-Regolament (KEE) Nru 2759/75 jipprovdi li l-Istati Membri u l-
           Kummissjoni għandhom jikkomunikaw lil xulxin it-tagħrif meħtieġ għall-
           implimentazzjoni ta' dak ir-Regolament. Jekk it-tagħrif meħtieġ biex jitħaddem is-suq
           organizzat għandu jkun disponibbli fuq bażi standard u meta jkun il-waqt, huwa
           neċessarju li l-obbligi tal-Istati Membri fir-rigward tal-komunikazzjoni tat-tagħrif jiġu
           ddefiniti b’mod iddettaljat.

(3)        L-applikazzjoni tal-miżuri ta' intervent li dwarhom hemm dispożizzjoni fl-Artikolu 3
           tar-Regolament (KEE) Nru 2759/75 teħtieġ għarfien preċiż tas-suq. Sabiex jintlaħaq l-
           ogħla grad ta’ kumparabbiltà, il-prezzijiet tal-majjal maqtul li għandhom jitqiesu
           għandhom ikunu l-kwotazzjonijiet kif stabbiliti skont ir-Regolament tal-Kummissjoni
           (KE) Nru 1128/2006 tal-24 ta’ Lulju 2006 dwar l-istadju tal-kummerċjalizzazzjoni li

1
        ĠU L 282, 1.11.1975, p. 1. Ir-Regolament kif emendat l-aħħar bir-Regolament (KE) Nru 1913/2005
(ĠU L 307, 25.11.2005, p. 2).
2
        ĠU L 319, 14.12.1979, p. 17. Ir-Regolament kif emendat bir-Regolament (KE) Nru 3574/86 (ĠU
L 331, 25.11.1986, p. 9).
 ---pagebreak--- 668             MT               Il-Ġurnal Uffiċjali ta’ l-Unjoni Ewropea               24.12.2008

       għalih jirreferi l-prezz medju tal-karkassi tal-majjal3. B’mod partikulari, għall-
       għanijiet ta’ analiżi regolari u sabiex ikun hemm biżżejjed ħin biex jitħejjew il-miżuri
       ta’ intervent, it-tagħrif li jrid ikun disponibbli dwar il-prezzijiet tal-qżieqeż irid ikun
       tali li jippermetti li jiġu vvalutati t-tibdiliet fis-suq tal-ġejjieni.

(4)    Jista' jiġri li l-Kummissjoni ma tkunx irċeviet kwotazzjonijiet. Trid tkun evitata
       sitwazzjoni fejn in-nuqqas ta' kwotazzjoni tikkawża evoluzzjoni mhix normali fil-
       prezzijiet tas-suq ikkalkulati mill-Kummissjoni. Il-kwotazzjoni nieqsa jew il-
       kwotazzjonijiet neqsin għandhom jinbidlu bl-aħħar kwotazzjoni disponibbli. L-użu tal-
       aħħar kwotazzjoni disponibbli mhijiex iktar possibbli wara ċertu perjodu mingħajr
       kwotazzjonijiet, li jista’ jwassal għas-suppożizzjoni ta' sitwazzjoni mhix normali fis-
       suq ikkonċernat.

(5)    Sabiex wieħed ikollu daqqa t’għajn tas-suq li tkun kemm jista’ jkun preċiża, huwa
       mixtieq li l-Kummissjoni jkollha tagħrif regolari disponibbli dwar il-prodotti l-oħra
       tas-settur tal-laħam tal-majjal, kif ukoll tagħrif ieħor li l-Istati Membri jkollhom għad-
       dispożizzjoni tagħhom.

(6)    Il-miżuri pprovduti f’dan ir-Regolament huma skont l-opinjoni tal-Kumitat ta’
       Ġestjoni tal-laħam tal-majjal,

ADOTTAT DAN IR-REGOLAMENT:

                                              Artikolu 1

1. L-Istati Membri għandhom jikkomunikaw lill-Kummissjoni l-iktar tard nhar ta' Ħamis ta'
kull ġimgħa dwar il-ġimgħa ta' qabel:

         (a) il-kwotazzjonijiet kif stabbiliti skont ir-Regolament (KE) Nru 1128/2006;

         (b) il-kwotazzjonijiet rappreżentattivi għal kull ras għall-qżieqeż ta' piż ħaj medju ta'
         madwar 20 kilogramma.

2. Fejn il-Kummissjoni ma tkunx irċeviet kwotazzjoni waħda jew iżjed, din għandha tqis l-
aħħar kwotazzjoni disponibbli. Fejn tkun nieqsa kwotazzjoni jew ikunu neqsin
kwotazzjonijiet għat-tielet ġimgħa konsekuttiva, il-Kummissjoni ma għandiex tibqa' tqis dik
il-kwotazzjoni jew dawk il-kwotazzjonijiet.

                                              Artikolu 2

L-Istati Membri għandhom jikkomunikaw lill-Kummissjoni darba fix-xahar għax-xahar ta'
qabel il-medja tal-kwotazzjonijiet għall-karkassi tal-majjali għall-gradi kummerċjali E sa P kif
speċifikat fl-Artikolu 3(2) tar-Regolament tal-Kunsill (KEE) Nru 3220/844.

3
       ĠU L 201, 25.7.2006, p. 6.
4
       ĠU L 301, 20.11.1984, p. 1.
 ---pagebreak--- 24.12.2008      MT            Il-Ġurnal Uffiċjali ta’ l-Unjoni Ewropea                   669

                                           Artikolu 3

Fuq talba tal-Kummissjoni, l-Istati Membri għandhom jikkomunikaw it-tagħrif li ġej, fejn
ikun disponibbli, dwar prodotti li huma koperti bir-Regolament (KEE) Nru 2759/75:

         (a) il-prezzijiet tas-suq fl-Istati Membri tal-prodotti impurtati minn pajjiżi li
         mhumiex membri;

         (b) il-prezzijiet attwali li jkunu japplikaw fis-swieq rappreżentattivi f'pajjiżi li
         mhumiex membri.

                                           Artikolu 4

Il-Kummissjoni għandha tevalwa t-tagħrif mibgħut mill-Istati Membri u għandha
tikkomunikah lill-Kumitat ta’ Ġestjoni tal-laħam tal-majjal.

                                           Artikolu 5

Ir-Regolament (KEE) Nru 2806/79 għandu jitħassar.

Referenzi għar-Regolament imħassar għandhom jitqiesu bħala referenzi għal dan ir-
Regolament u għandhom jinqraw skont it-tabella ta’ korrelazzjoni mogħtija fl-Anness II.

                                           Artikolu 6

Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-
Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 5 ta' Settembru 2006.

Għall-Kummissjoni
Mariann FISCHER BOEL
Membru tal-Kummissjoni
 ---pagebreak--- 670       MT             Il-Ġurnal Uffiċjali ta’ l-Unjoni Ewropea                24.12.2008

                                      ANNESS I

               Ir-Regolament l-imħassar flimkien mal-emendar tiegħu

      Ir-Regolament tal-Kummissjoni (KEE)               (ĠU L 319, 14.12.1979,
      Nru 2806/79                                       p. 17)

      Ir-Regolament tal-Kummissjoni (KEE)               (ĠU L 331, 25.11.1986,
      Nru 3574/86                                       p. 9)
 ---pagebreak--- 24.12.2008       MT             Il-Ġurnal Uffiċjali ta’ l-Unjoni Ewropea                  671

                                            ANNESS II

                             TABELLA TA’ KORRELAZZJONI

                      Ir-Regolament (KEE) Nru 2806/79                        Dan ir-
                                                                           Regolament

             L-Artikolu 1                                              L-Artikolu 1

             L-Artikolu 2, is-sentenza tal-bidu u l-ewwel              L-Artikolu 2
             inċiż

             L-Artikolu 2, it-tieni inċiż                              —

             L-Artikoli 3 u 4                                          L-Artikoli 3 u 4

             L-Artikolu 5                                              —

             —                                                         L-Artikolu 5

             L-Artikolu 6                                              L-Artikolu 6

             —                                                         L-Anness I

             —                                                         L-Anness II